**Styremøte 5. oktober 2018**

**Agder kommunale støttetjenester 09.30 – 11.00**

**Innkalt:**

Bente Rist – leder

Trond-Vegar Johansen – medlem

Tron Atle – ansattrepresentant (valgt)

**Saksliste:**

17/18 Reguleringspremie 2018

18/18 Resultat lønnsoppgjør

19/18 Vikarfunksjon i Xledger

20/18 Inntektsopplysninger til NAV

21/18 Fremstøt Østre Agder kommunene

Eventuelt

* KOSTRAhjelp.no
* Hilse på Michal Aune
* Momskurs etterspurt
* Foreløpig kursplan til neste møte
* husleiekontrakt

**17/18 Reguleringspremie 2018**

KLP har forsøkt å få tilbakeført pensjonister, oppsatte og etterlatte til Grimstad kommune før reguleringspremien for 2018 ble sendt ut. Dessverre så har de ikke klart det. Grimstads andel av fakturaen er på kr 488 932 inkl. arbeidsgiveravgift.

**Vedtak 17/18:** Grimstad kommune betaler sin andel av reguleringspremie for 2018 inkl. arbeidsgiveravgift kr 488 932.

**18/18 Resultat lønnsforhandlinger**

Lokale forhandlinger i kap 5 er nå gjennomført. Årets ramme var på 2,55% som utgjør kr 88 000. Dette ble også sluttresultatet.

Alle fikk et generelt tillegg på 1,1%. Resterende andel av rammen ble fordelt på individuelt tillegg og strukturelt tillegg.

Det ble enighet om at faglederne skal vurderes opp mot ny tittel som avdelingsleder fra 1.1.2019 da de vil få økonomiansvar i tillegg til fag- og personalansvar

**Vedtak 18/18:** AKST følger prosessene i Grimstad og vurderer den i forhold til våre fagledere.

**19/18 Vikarfunksjon i Xledger**

Regnskap sliter fortsatt med etterdønninger etter ferien med purringer på leverandørfakturaer. Det er særdeles viktig at vikarfunksjonen blir brukt i ferier. Spesielt i sommerferien. Det bør finnes en enkel måte å få bestilt dette. Jeg har lett på ansattportalen i GK og AK og det er ikke veldig intuitivt å finne ut hvordan en skaffer seg vikar. Bør det lages en selvbetjeningsløsning på dette også. I hvert fall må det må aktiv oppfordres til å melde inn vikarer før lange ferier.

**Vedtak 19/18:** Det må aktiv informeres om å aktivere vikarer i lange ferier. Sendes ut i forkant av jul og sommerferier og på intranett.

**20/18 Inntektsopplysninger til NAV**

For å søke om sykepengerefusjoner hos NAV må det sendes inn et inntektsopplysningsskjema. For timelønte så må denne beregnes manuelt fordi Bluegarden ikke klarer å regne riktig. Dette er en stor svakhet i systemet og tar mye tid og kan medføre feil beregninger. Dette gjelder ikke fast ansatte men kun timelønte. Nå er det slik at kommunene har mange timelønte og disse har generelt et høyrere sykefravær. Reidunn tar dette med seg inn i forvaltningsgruppen for å finne ut hva leverandøren har lovet og hva som leveres. Det ble signalisert ved forhandlinger at sykepengerefusjonsmodulen var meget god og da bør en slik vesentlig mangel rettes.

**Vedtak 20/18:** Trond-Vegar løfter saken fra forvaltning til Erik Fage og Dan Lorentzen. Reidunn sjekker med Trondheim kommune hvordan dette fungerer hos dem.

**21/18 Fremstøt Østre-Agder kommunene**

Det er nå blitt enighet om pris for kjøp av Xledger og Bluegarden for øst kommunene. I den forbindelse er det kanskje lurt å tenke på hvordan AKST kan selge seg inn som en aktuell aktør for salg av sine tjenester.

**Vedtak 21/18:** Styret har et forberedende arbeidsmøte med faglederne før vi møter østre-agder kommunene. Vi ønsker å bli med i et av de første møtene i 2019.